
Д О К Л А Д Н А  З А П И С К А 
от
Кирил Стоев - Кмет на Община Радомир


ОТНОСНО: Доклад за извършените мероприятия, съгласно Програма за овладяване популацията на безстопанствените кучета на територията на Община Радомир. 


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

В изпълнение на програма за работа на Общински съвет – Радомир и във връзка с чл. 40, ал. 4 от Закона за защита на животните /ЗЗЖ/, предлагам на Вашето внимание „Доклад за извършените мероприятия, съгласно Програма за овладяване популацията на безстопанствените кучета на територията на Община Радомир“.

ПРОЕКТ за РЕШЕНИЕ:

На основание чл. 21, ал. 1, т. 24 във връзка с т. 12, ал. 2 и чл. 27, ал. 3 от ЗМСМА, Общински съвет – Радомир приема „Доклад за извършените мероприятия, съгласно Програма за овладяване популацията на безстопанствените кучета на територията на Община Радомир“.

Приложение: Доклад за извършените мероприятия, съгласно Програма за овладяване популацията на безстопанствените кучета на територията на Община Радомир – 4л.


ВНАСЯ:
КИРИЛ СТОЕВ
КМЕТ НА ОБЩИНА РАДОМИР

Съгласувал:                                                            Д. Николова – нач. отдел „ЕЗ и Г“
Г. Здравкова – 
зам.-кмет на Община Радомир

И. Крумова - юрисконсулт	Изготвил:
	Д. Йорданова


Д О К Л А Д


Относно: Изпълнение на мероприятията, съгласно Програма за овладяване популацията на безстопанствените кучета на територията на Община Радомир. 

           
Уважаеми господин Председател,
Уважаеми Общински съветници,

		Общинската програма за овладяване популацията на безстопанствените кучета на територията на Община Радомир е приета с Решение № 63 от 31.01.2020 г. на Общински съвет – Радомир. 
Програма е разработена в съответствие с Националната програма за овладяване популацията на безстопанствените кучета на територията на Република България и съществуващата нормативна уредба, а именно Закона за защита на животните и Закона за ветеринарно медицинската дейност, като визира, както преките, така и косвените проблеми, генерирани от свръхпопулацията на скитащи кучета, както в населените, така и извън населените територии. 
Целта е да се реши проблемът с бездомните и безстопанствени кучета, като се гарантира безопасността и здравето на хората и се намали социалното напрежение, съобразно европейските критерии за третиране на кучетата, с което ще се намали до минимум разпространяването на зоонози, а ще се развие чувството за отговорност у хората в отглеждането на кучета.
С прилагането на Програмата за овладяване популацията на безстопанствените кучета на територията на община Радомир се очаква да се постигнат следните  цели и резултати:
		1. Намаляване на броя и свеждането му до минимум на безстопанствените кучета и установяване на траен контрол върху тяхната популация на територията на Общината в т.ч. и прилагане на единен метод във всички населени места на територията на Общината за ограничаване популацията им; 
		2. Намаляване на рисковете от разпространението на заболявания, пренасяни от безстопанствените кучета /бяс, тения, бруцелоза, микроспория/, водещи до здравни рискове за хората и селскостопанските животни; 
		3. Увеличаване на информираността, отговорността и активността на гражданите при отглеждане на домашни кучета, тяхната регистрация не само в града, но и в селата. Необходимостта кметовете и кметските наместници по места да проведат разяснителна кампания сред населението за необходимостта от регистрацията на кучетата и особено сред временно пребиваващите /гражданите, пребиваващи през летния сезон в селата/, които есенно време се освобождават от тях и популацията на уличните кучета се увеличава.
Съгласно Раздел ІХ – „Мерки за трайно решаване на проблема със безстопанствените кучета“, са набелязани мерки, по които да се работи и пряко да се следи изпълнението на програмата, а именно:
 
Мярка 1. – „Преброяване на безстопанствените кучета на територията на Общината“ е изпълнена в определения срок, по отношение заложените 4 /четири/ броя дейности, като е извършено пълно преброяване на безстопанствените кучета от служители към община Радомир. Спазена е  методиката за преброяване, като задължително са отчетени – приблизителната възраст, пол, видимото здравословно състояние и наличието или липсата на видима маркировка за извършена кастрация.
 
Мярка 2. – „Кастрация, обезпаразитяване, ваксинация срещу бяс, трайна маркировка и връщане на неагресивни и здрави безстопанствени кучета“;

Мярка 3. - „Задомяване на безстопанствени кучета“;

Мярка 4. - „Регистрация и надзор на безстопанствените кучета“;
 		
Успешният световен опит и практиката на някои български общини налагат прилагането на регламентирания от закона метод за кастрация на уличните кучета и връщането им обратно на обитаваните от тях места, което води до блокирането на раждаемостта. 
В тази връзка общинска администрация – Радомир има сключен Договор № 475/10.06.24 г. с д-р Аглика Петрова Василева с адрес: гр. Радомир, ул. „Люлякова“ № 15, вх. Б, ет. 1, ап. 14, вписана в регистъра на РВМС гр. Перник, за упражняване на ветеринарномедицинска практика във ветеринарно лечебно заведение, с уникален регистрационен № 14-92-011, представляващо Ветеринарномедицинска амбулатория ІІІ кат., находяща се на ул. Дупнишка“ № 50, гр. Радомир, с уникален регистрационен номер на ветеринарния лекар А90006966/1991г.    
Манипулациите, съгласно предмета на договора /кастрация, ваксинация, обезпаразитяване и маркиране на уличните кучета/, се извършват в сградата на Ветеринарен център – Радомир, гр. Радомир, след което се връщат на местата откъдето са хванати, съгласно изискванията на Закона за защита на животните.
През отчетния период, съгласно договора са обработени 83 /осемдесет и три / броя кучета на територията на Общината, а именно:

· 13 бр. мъжки кучета и 21 бр. женски кучета на територията на гр. Радомир;
· 1 бр. женско куче на територията на с. Поцърненци;
· 1 бр. женско куче на територията на с. Долни Раковец;
· 2 бр. женски кучета на територията на с. Горна Диканя;
· 2 бр. мъжки кучета и 1 бр. женско кучета на територията на с. Долна Диканя;
· 1 бр. мъжки кучета и 4 бр. женски кучета на територията на с. Дрен;
· 1 бр. мъжко куче и 1 бр. женско куче на територията на с. Копаница;
· 2 бр. женски кучета на територията на с. Чуковец;
· 1 бр. мъжко куче на територията на с. Негованци;
· 1 бр. мъжко куче и 3 бр. женски кучета на територията на с. Гълъбник;
· 4 бр. женски кучета на територията на с. Друган;
· 3 бр. мъжки кучета на територията на с. Извор;
· 1 бр. мъжко куче и 1 бр. женски кучета на територията на с. Кленовик;
· 1 бр. женско куче на територията на с. Бобораци;
· 1 бр. женско куче на територията на с. Кошарите;
· 1 бр. мъжко куче и 1 бр. женско куче на територията на с. Житуша;
· 1 бр. женско куче на територията на с. Жедна;
· 2 бр. мъжки кучета на територията на с. Драгомирово;
· 2 бр. мъжки кучета и 2 бр. женски кучета на територията на с. Владимир;
· 1 бр. женско куче на територията на с. Борнарево;
· 1 бр. мъжко куче на територията на с. Николаево.


От обработените 83 /осемдесет и три/ броя кучета, 52 /петдесет и два/ броя са заловени по сигнал от Община Радомир, кметските наместници и граждани. Останалите 31 /тридесет и един/ броя кучета са заловени при обход в изпълнение на сключения с община Радомир договор.
На всички заловени и обработени кучета са издадени здравни паспорти и са направени снимки, маркирани са с индивидуална ушна марка и микрочип /инжектируем транспордер за идентификация на домашни любимци/.  
Въведени са в системата Вет ИС и на хартиен носител.
  		32 /тридесет и два/ броя са изведените от улицата животни, като са под надзор на НПО и граждани. 

	Мярка 5. – „Регистрация на домашните кучета“
    	 	Другият важен проблем са домашните кучета и тяхната регистрация. За тази цел е изготвена и приета Наредба за придобиване, притежаване, отглеждане на домашни и селскостопански животни на територията на Община Радомир с Решение № 179/17.09.2019г. на Общински съвет – Радомир, изменена и допълнена с Решение № 95/31.03.2020г. на Общински съвет – Радомир. 
Съгласно чл. 6, ал. 3 от горецитираната Наредба, собствениците на домашни кучета трябва да ги регистрират по реда на ЗЗЖ при ветеринарен лекар и в отдел „ЕЗ и Г” към общинската администрация, където е създаден регистър, в който се записват данните на собственика, вида и породата, възраст и предназначение на домашния любимец. До момента са регистрирани 594 кучета, на които са издадени 594 бр. свидетелства. Освободените от такса „куче“ са 174 броя, а именно кучета на инвалиди; кастрирани кучета и ловни кучета.
Все още не са регистрирани всички домашни кучета, независимо че е дадена достатъчна гласност, а таксите са минимални.
Първоначалната такса за регистрация на кучета, приета от Общински съвет – Радомир е както следва:
· За гр. Радомир – 8 лв., като за периода са регистрирани 31 /тридесет и един/ броя кучета и е заплатена първоначална такса за регистрация в размер на 142 лв. /сто четиридесет и два лева/ и годишна такса в размер общо – 250 лв. /двеста и петдесет лева/;
· За населени места над 200 жители – 5 лв., като за периода са регистрирани 10 /десет/ броя кучета и е заплатена първоначална такса за регистрация в размер на 50 лв. /петдесет лева/ и годишна такса в размер общо – 90 лв. /деветдесет лева/. 
Едно от тях е освободено от годишна такса, по повод това, че е кастрирано;
· За населени места под 200 жители – 4 лв., като за периода са регистрирани 2 /два/ броя кучета и е заплатена първоначална такса за регистрация в размер на 8 лв. /осем лева/ и годишна такса в размер общо – 10 лв. /десет лева/. 
· Годишната сума за притежание на куче по Закона за местни данъци и такси е 10 лв. на куче, като за отчетния период са заплатени сума в размер на 350 лв. /триста и петдесет лева/ за 33 бр. /тридесет и три броя/ кучета – домашни любимци.
Мярка 6. – „Популяризиране на ползите от кастрацията на домашните кучета“
 	Регистрацията на домашните кучета и кастрацията на уличните ще спомогне за трайното решаване на проблема и ограничаване на притока на нежелани животни от дома към улицата и ще се намалят до минимум рисковете от разпространяване на зоонози и ухапвания на хора. 
Констатирана е недобра информираност на гражданите от ползите от кастрацията на домашните любимци и освобождаване от такса „куче“ на притежателите на кастрирани животни.

Мярка 7. – „Контрол върху изискванията за отглеждане на домашните кучета“
От специалистите в отдела се извършват проверки във връзка с подадени сигнали и жалби от граждани, свързани с домашни и улични кучета съвместно с ветеринарните лекари, пускат се предписания и се санкционират нарушителите. 
Има изключително добро разбиране и съдействие и от кметовете и кметските наместници по населените места на територията на Общината. 
		
		Мярка 8. – „Кампании за подобряване чистотата на градската среда“
Съгласно Наредба за придобиване, притежаване, отглеждане на домашни и селскостопански животни на територията на община Радомир, Раздел ІІ – „Отглеждане на животни – домашни любимци“, чл. 8 , ал. 2, т. 4, предстои издаване на Заповед на Кмета на община Радомир с определените места за разходка и свободно пускане на кучета – домашни любимци, както и обозначаването на тези места със специални отличителни знаци.

Мярка 9. – „Евтаназия на неизлечимо болни и доказано агресивни безстопанствени кучета, съгласно изискванията на действащото законодателство“
Съгласно разпоредбите на чл. 179, ал. 3, т. 1, 2 и 4 от Закона за ветеринарномедицинската дейност към момента няма съставяни индивидуални протоколи, съдържащи и допускащи основания за евтаназия на безстопанствени кучета, след поставяне на диагноза при клиничен преглед и изследвания от ветеринарен лекар. 
	
Мярка 10. – „Изграждане на регионален приют за безстопанствени кучета“

В перспектива, при наличие на средства, Община Радомир ще предприеме действия за изграждането на приют за бездомни кучета. 
Тази инициатива е част от сложен и продължителен процес, който изисква не само значителни финансови ресурси, но и време за детайлно планиране, обмисляне на капацитета на приюта и осигуряване на необходимата инфраструктура. Това е важно начинание, което ще изисква и сътрудничество на различни институции и организации.
На основание чл. 40б, т. 2 от ЗЗЖ, средствата предвидени по Програмата за овладяване на популацията от безстопанствени кучета на територията на община Радомир са от бюджета на Община Радомир, приет от Общински съвет – Радомир.





Изготвил:
	  Д. Йорданова

